
        REPUBLIKA HRVATSKA
     TRGOVAČKI SUD U OSIJEKU



U  I M E  R E P U B L I K E  H R V A T S K E
R J E Š E N J E


TRGOVAČKI SUD U OSIJEKU, po stečajnom sucu mr. sc. Borisu Vukoviću, u stečajnom predmetu povodom zahtjeva FINANCIJSKE AGENCIJE Regionalni centar Osijek, Podružnica Osijek, L. Jagera 3, OIB: 85821130368 za otvaranje stečajnog postupka nad dužnikom KONJIČKI KLUB "HERCULES", Perešfeld 2, Kopačevo, Registarski broj: 14003080, OIB: 93202985596, dana 13. ožujka 2017. godine 


r i j e š i o   j e


  I OBUSTAVLJA SE stečajni postupak nad dužnikom KONJIČKI KLUB "HERCULES", Perešfeld 2, Kopačevo, Registarski broj: 14003080, OIB: 93202985596. 

 II   Nalaže se Financijskoj agenciji Regionalni centar Osijek, Podružnica Osijek, L. Jagera 3, Osijek, OIB: 85821130368 da oslobodi zaplijenjena novčana sredstva u iznosu od 5.000,00 kn za predujam za namirenje troškova stečajnog postupka.

III   Ročište radi očitovanja o prijedlogu za otvaranje stečajnog postupka i ročište radi rasprave o pretpostavkama za otvaranje stečajnog postupka zakazano za 11. travanj 2017. godine u 10,00 sati neće se održati.


Obrazloženje


Predlagatelj FINA je dana 25.10.2016. godine podnijela ovome sudu prijedlog za otvaranje stečajnog postupka nad dužnikom KONJIČKI KLUB "HERCULES", Perešfeld 2, Kopačevo, Registarski broj: 14003080, OIB: 93202985596, temeljem odredbe čl. 110. st. 1. Stečajnog zakona (Narodne novine 71/15, dalje: SZ).

U prijedlogu je navela da na dan 21.10.2016. godine dužnik u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana, u ukupnom iznosu od 7.451,17 kn, u koji iznos je uračunata kamata i naknada FINE za provedbe ovrhe na novčanim sredstvima dužnika. Navodi da dužnik ima 1 zaposlenog radnika.

FINA je dostavila popis računa i oročenih novčanih sredstava dužnika na dan 21.10.2016. godine te u svom podnesku od 24.10.2016. godine navodi da dužnik na dan 21.10.2016. godine u Jedinstvenom registru računa ima otvorene sljedeće račune i oročena novčana sredstva HR5025000091101420871 Addiko Bank d.d., te da na temelju čl. 112. st. 5. SZ-a dužnik na dan 21.10.2016. godine na ime predujma za namirenje troškova stečajnog postupka ima zaplijenjena novčana sredstva u iznosu od 5.000,00 kn.  

U ostavljenom roku osoba ovlaštena za zastupanje dužnika dostavila je zahtjev za obustavu stečajnog postupka, te je u privitku dostavila dokaz o istom – Potvrdu FINE od 03.03.2017. godine iz koje je razvidno da žiro-račun dužnika na dan 03.03.2017. godine nije blokiran i da nema nepodmirenih obveza.

Sud je izvršio uvid u spis i dokumente u spisu i to Potvrdu FINE RC Osijek, Podružnica Osijek od 03.03.2017. godine – o blokadi računa i novčanih sredstava ovršenika te utvrdio da je dužnik postao sposoban za plaćanje pa je odlučio kao u izreci temeljem odredbe čl. 128. st. 9. SZ-a i čl. 112. st. 7. SZ-a.


U Osijeku 13. ožujka 2017.                

STEČAJNI SUDAC
mr. sc. Boris Vuković




Zapisničar Danijela Špeletić

POUKA O PRAVNOM LIJEKU:
Protiv ovog rješenja može nezadovoljna stranka uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovog suda.


DNA:
- priv. st. upravitelj Margareta Bondža, Vinkovci, Lapovačka 30
- dužniku
- z.z. dužnika Viktorija Bulić, Osijek, Reisnerova ulica 92	
- FINA
- e-oglasna ploča suda 
- riješeno obustavom
- kal. 7.4.2017.

